section_heading: Povijest
paragraph_text: Početkom 1970-ih tvrtka osim lijekova započinje i s proizvodnjom kozmetike te veterinarskih pripravaka. Kako bi se povećala ekonomičnost i profitabilnost, Alkaloid se 1973. integrirao s kemijskom industrijom Lafoma te tvrtkom Cvetan Dimov koja se bavila proizvodnjom sapuna i kozmetike. Stalnim rastom i napretkom, Alkaloid je bio među pet najvećih jugoslavenskih tvrtki na području farmacije.